b'\n_START_ARTICLE_\nGottbegnadeten-Liste\n_START_PARAGRAPH_\nGottbegnadeten-Liste (\xc2\xabGudben\xc3\xa5dede-listen\xc2\xbb, over eksempterte viktige kunstnere) var en liste p\xc3\xa5 36 sider over kunstnere som ble ansett for meget viktige for nazistisk kultur. Listen ble sammensatt i september 1944 av Joseph Goebbels, leder av det nazistiske Propagandaministeriet, og av den tyske kansler Adolf Hitler.\n_START_SECTION_\nHistorie\n_START_PARAGRAPH_\nListen fritok (eksempterte) de der nevnte kunstnere fra milit\xc3\xa6r mobilisering under det kommende [og siste] faser av annen verdenskrig. Den omfattet totalt 1.041 konstnere, arkitekter, komponister, sangere, forfattere og filmprodusenter. Av disse ble 24 nevnt som s\xc3\xa6rskilt uerstattelige._NEWLINE_Goebbels medtok ca 640 filmskuespillere, forfattere og regiss\xc3\xb8rer p\xc3\xa5 en utvidet versjon av listen. De ble beskyttet som del av hans propagandafilm-prosjekter. Denne produksjonen vedvarte helt til krigsskutt og kulminerte med den kostbare UFA-produksjonen Kolberg, som fikk premiere i  1945)._NEWLINE_Mange av kulturpersonlighetene p\xc3\xa5 listen er senere g\xc3\xa5tt i glemmeboken, men det er unntak, som et antall klassiske musikere som komponistene Richard Strauss, Hans Pfitzner, Carl Orff og Norbert Schultze, orkesterdirigentene Wilhelm Furtw\xc3\xa4ngler og Herbert von Karajan, og den wagnerianske baryton Rudolf Bockelmann.  Alle de oppf\xc3\xb8rte fikk et brev fra Propagandaministeriet som sertifiserte deres status. Den eneste utlending (Ausl\xc3\xa4nder) p\xc3\xa5 listen var den nederlandske skuespiller Johannes Heesters.\n_START_SECTION_\n\xc3\x98vrige oppf\xc3\xb8rte p\xc3\xa5 \xc2\xabF\xc3\xbchrerliste\xc2\xbb\n_START_PARAGRAPH_\nDet var ogs\xc3\xa5 en utvidet liste, \xc2\xabF\xc3\xbchrerliste\xc2\xbb, som omfattet gusdben\xc3\xa5dede kunstnere som ikke m\xc3\xa5tte innkalles til milit\xc3\xa6rtjeneste men som arbeidet som  \xc2\xabK\xc3\xbcnstler im Kriegseinsatz\xc2\xbb (kunstnere i krigsinnsats).'